EkBass/fiwiki-20250220-pages-articles huggingface dataset:
Viive

Viive on alkujaan tekninen termi, joka tarkoittaa jonkin tiedon tai signaalin perilletulon viivästymistä. Sen merkitys on laajentunut tekniikan ulkopuolelle tarkoittamaan viivästymistä, taukoa tai hitautta, hidastelua. Esimerkiksi lause ”Asioiden hoitoon voi tulla viivettä” ilmaistaisiin sujuvammin: asioiden hoito voi viivästyä tai asioiden hoito voi venyä.Esimerkkilauseen alkumuoto: Suomen sanomalehtikielen taajuussanasto: viive Tietoliikenteessä viive koostuu kahdesta komponentista. # Valon tai muun sähkömagneettisen säteilyn sekä sähkön siirtyminen paikasta toiseen vie aikaa. Tähän ei voida vaikuttaa kuin lyhentämällä matkaa tai käyttämällä väliaineita, joissa signaali kulkee nopeammin. Jos signaalin siirtoaika solmukohdalta toiselle on liian pitkä tai vaihteleva, saattaa paketteja kadota. # Signaalin prosessointi verkon eri solmukohdissa kuluttaa myös aikaa. Useimmissa tapauksissa tämä on suurin osa siirtoviivettä. Vaikka prosessointi kuluttaisi pitkiäkin aikoja, ei se sinällään aiheuta pakettien katoamista. Elektroniikassa viipeellä tarkoitetaan sähköisen signaalin siirtymisaikaa siirtolinjassa tai signaalin käsittelyaikaa signaalia käsittelevässä piirissä. Tällöin puhutaan ”lagaamisesta” (). ==Katso myös== *Latenssi == Lähteet == luokka:Internet luokka:Dataliikenne luokka:Tietoliikenne
Nipper

Nipper (1884 Bristol – syyskuu 1895) oli koira, joka oli mallina Francis Barraudin maalauksessa His Master’s Voice (”Isäntänsä ääni”). Maalauksessa Nipper kuuntelee fonografia, joka luultavasti on diktafoni mallia ”Ediphone”, koska sillä pystyi äänittämään koiran isännän ääntä. Nipper oli sekarotuinen, osittain bullterrieri ja osittain kettuterrieri. Joidenkin lähteiden mukaan se oli kettuterrieri, rottaterrieri tai amerikanpitbullterrieri. Koira sai nimensä siitä, että sillä oli tapana purra vierailijoita jalkaan (to nip, ”puraista”). Gramophone Company osti Barraudin työn vuonna 1899 ja siitä tuli myöhemmin eräs maailman tunnetuimmista logoista, jota käyttivät tai käyttävät muun muassa Victor Talking Machine Company, HMV:n tavaratalot ja levy-yhtiö sekä RCA Records. Nipper haudattiin pieneen puistoon Kingston upon Thamesiin. Myöhemmin paikalle rakennettiin Lloyds TSB:n konttori. Konttorin seinässä on Nipperistä kertova messinkilaatta. == Aiheesta muualla == Luokka:Kuuluisat koirat
Fukuin prefektuuri

Fukuin prefektuuri () sijaitsee Chūbun alueella Honshūn saaren länsirannikolla Japanissa. Prefektuurin pääkaupunki on Fukui, ja se rajoittuu Ishikawan, Gifun, Shigan ja Kioton prefektuureihin. Sen asukasluku on 799 000 (vuonna 2012) ja pinta-ala 4 190,52 neliökilometriä == Maantiede == Prefektuuri on vuoristoinen, ja sen ilmastolle ovat tyypillisiä runsaat sateet, kosteus ja runsaslumiset talvet. Alueen tärkein nähtävyys on Eihei-Ji, zen-buddhalaisen sōtō-koulukunnan päätemppeli. == Aluejako == Fukuin prefektuuri jakautuu yhdeksään kaupunkiin ja kahdeksaan muuhun kuntaan, jotka ovat kaikki maaseutukaupunkeja. Kunnat kuuluvat seitsemään piirikuntaan, joilla ei ole hallinnollista merkitystä. ;Kaupungit * Awara * Echizen * Fukui (pääkaupunki) * Katsuyama * Obama * Ōno * Sabae * Sakai * Tsuruga ;Kunnat piirikunnittain Piirikunta Kunta Imadate Ikeda Mikata Mihama Mikata-Kaminaka Wakasa Nanjō Minami-Echizen Nyū Echizen Ōi Ōi · Takahama Yoshida Eiheiji == Historia == Ennen prefektuurin muodostamista vuonna 1871 alue koostui Wakasan ja Echizenin vanhoista provinsseista. Prefektuurin pääkaupunki Fukui on perustettu 1500-luvulla. == Lähteet == == Aiheesta muualla == *
Ultima Thule (virolainen yhtye)

Ultima Thule on virolainen rockyhtye, joka perustettiin Tallinnassa vuonna 1986. Ryhmän johtajana on toiminut kitaristi ja (myöhemmin) laulaja Riho Sibul. Ultima Thule oli yksi vaikutusvaltaisimmista virolaisista yhtyeistä 1980- ja 1990-luvuilla. Heidän musiikkityylinsä yhdistelee blues rockia virolaisen kansanmusiikin. Yhtyeen esikoisalbumi Ultima Thule ilmestyi vuonna 1988. yhtye oli merkittävässä roolissa laulavassa vallankumouksessa, joka johti Viron uudelleen itsenäistymiseen vuonna 1991. Yhtyeen alkuperäinen laulaja Tõnis Mägi on 2000-luvulla keskittynyt soolouraan kuten myös entinen rumpali Peeter Jõgioja, joka esiintyi vuonna 2004 Eurovision laulukilpailussa Neiokõsõ-ryhmän kanssa. 2000-luvulla yhtyeeltä on ilmestynyt kaksi albumia, Ingel Ja Suli (2005) ja Jälgede jälgedes (2010). Yhtye palkittiin Eesti Muusikaauhinnadissa helmikuussa 2011 kolmella arvostettulla palkinnolla - paras artisti, vuoden paras rock-yhtye ja vuoden albumi Jälgede Jälgedes. ==Ultima Thulen entiset ja nykyiset jäsenet== *Riho Sibul (laulu, kitara) *Slavka Kobrin (soolokitara) *Kalle Vilpuu (soolokitara) *Raul Vaigla (basso) *Aare Põder (koskettimet) *Toomas Rull (rummut) *Jaak Ahelik (rummut) *Tõnis Mägi (laulu) *Peeter Jõgioja (rummut) ==Lähteet== Luokka:Virolaiset rockyhtyeet
St Albans

St Albans on noin asukkaan katedraalikaupunki (city) ja asukkaan kaupunkipiiri (borough) Hertfordshiren kreivikunnassa Englannissa. Se sijaitsee Verjoen laaksossa, noin 32 kilometriä Lontoon keskustasta luoteeseen. Kaupunkipiiriin kuuluu St Albansin kaupungin lisäksi maaseutua ja Harpendenin kaupunki. St Albans oli ensimmäinen merkittävä kaupunki matkatessa pohjoiseen vanhaa roomalaista tietä, Watling Streetiä, ja paikalla oli roomalainen kaupunki Verulamium, joka oli roomalaisajan Britannian kolmanneksi suurin kaupunki. Roomalaisten poistuttua kaupunkia kutsuttiin ennen nimittämistä St Albansiksi nimellä Verlamchester tai Wæclingacaester. Kaupungin katedraali, samoin kuin koko kaupunki on saanut nimensä pyhän marttyyri Albanin mukaan. Katedraali sijaitsee paikalla, jossa Alban surmattiin ja johon hänet haudattiin. Mestauspaikalle pystytettiin ensimmäinen kirkko 300-luvulla, paikalle perustettiin luostari 700-luvun lopulla, ja nykyisen suuremman kirkon rakenteissa on osia vuonna 1077 rakennetusta suuremmasta kirkosta ja luostarista. == Lähteet == == Aiheesta muualla == *
Kaakkois-Aasian maiden yhteistyöjärjestö

Kaakkois-Aasian maiden yhteistyöjärjestö eli ASEAN () on Kaakkois-Aasiassa vuonna 1967 perustettu yhteistyöjärjestö. Perustajajäseniä olivat Malesia, Thaimaa, Indonesia, Singapore ja Filippiinit, jotka olivat huolissaan kommunismin vallan kasvusta läheisessä Vietnamissa. Nykyisin jäseniä ovat perustajien lisäksi Brunei, Kambodža, Laos, Myanmar ja Vietnam. Papua-Uusi- Guinea on tarkkailijajäsen ja Itä-Timor ehdokasjäsen, joka toivoi saavansa täyden jäsenyyden vuoden 2006 huippukokouksessa. Vuoden 1976 huippukokouksessa Balissa järjestö perusti myös taloudellista yhteistyötä organisoivan ohjelman. Valtiot tapaavat vuosittain. Vuonna 1992 jäsenmaat perustivat Kaakkois-Aasian vapaakauppa-alueen AFTA:n.From ASEAN to AFTA Centreof Asian Studies 1996 == Jäsenmaat == Maa Pääkaupunki Liittyi Kuala Lumpur 8. elokuuta 1967 Jakarta 8. elokuuta 1967 Manila 8. elokuuta 1967 Singapore 8. elokuuta 1967 Bangkok 8. elokuuta 1967 Bandar Seri Begawan 7. tammikuuta 1984 Hanoi 28. heinäkuuta 1995 Vientiane 23. heinäkuuta 1997 Naypyidaw 23. heinäkuuta 1997 Phnom Penh 30. huhtikuuta 1999 === Ehdokasmaat === * * * === ASEAN+3-maat === * * * === ARF- maat === * * * * * * * * * * * * * * * * === ASEAN:in kokoukset === Vuosi Ajankohta Maa Paikka 1976 23.–24.2.1976 Bali 1977 4.–5.8.1977 Kuala Lumpur 1987 14.–15.12.1987 Metro Manila 1992 27.‒29.1.1992 1995 14.‒15.12.1995 Bangkok 1998 15.‒16.12.1998 Hanoi 2001 5.‒6.11.2001 Bandar Seri Begawan 2002 4.‒5.11.2002 Phnom Penh 2003 7.‒8.10.2003 Bali 2004 29.‒30.11.2004 Vientiane 2005 12.‒14.12.2005 Kuala Lumpur 2006 11.‒14.1.2007 Metro Cebu 2007 18.‒22.11.2007 2009 27.2.–1.3.2009 10.–11.4.2009 Cha Am, Hua Hin Pattaya 2009 23.10.2009 Cha Am, Hua Hin Pattaya 2010 8.–9.4.2010 Hanoi 2010 28.–31.10.2010 Hanoi 2011 7.–8.5.2011 Jakarta 2011 14.–19.11.2011 Bali 2012 3.–4.4.2012 Phnom Penh 2012 17.–20.11.2012 Phnom Penh 2013 24.–25.4.2013 Bandar Seri Begawan 2013 9.–10.10.2013 Bandar Seri Begawan 2014 10.–11.5.2014 Naypyidaw 2014 10.–12.11.2014 Naypyidaw 2015 26.–27.4.2015 Langkawi 2015 18.–22.11.2015 Kuala Lumpur == Pääsihteerit == Maa Nimi Kausi Hartano Dharsano 1976–1978 Umarjadi Njotowijono 1978 Ali bin Abdullah 1978–1980 Narciso G. Reyes 1980–1982 Chan Kai Yau 1982–1984 Phan Wannamethee 1984–1986 Roderick Yong 1986–1989 Rusli Noor 1989–1993 Datuk Ajit Singh 1993–1998 Rodolfo C. Severino 1998–2003 Ong Keng Yong 2003–2008 Surin Pitsuwan 2008–2013 Lê Lương Minh 2013–2017 Lim Jock Hoi 2018– == Lähteet == == Aiheesta muualla == * Luokka:Seulonnan keskeiset artikkelit
Heinrich Lübbe

Heinrich Lübbe (12. tammikuuta 1884 – 14. maaliskuuta 1940) oli saksalainen insinööri, joka suunnitteli Anthony Fokkerille ensimmäisen maailmansodan aikana lentokonekonekiväärin mekanismin (interrupter gear), jolla konekivääri voi ampua potkurin lapojen välistä. Vuonna 1921 Lübbe osti vararikkoon ajautuneen Friedrichshafenin laivaston telakan, joka oli valmistanut lentokoneita ensimmäisen maailmansodan aikana. Vuonna 1925 hän nimesi sen Arado Flugzeugwerkeksi. Kun Lübbe kieltäytyi liittymästä kansallissosialistiseen puolueeseen, yhtiö kansallistettiin vuonna 1936. == Lähteet == Luokka:Saksalaiset lentokonesuunnittelijat Luokka:Vuonna 1884 syntyneet Luokka:Vuonna 1940 kuolleet
Kumissi

Kumissi on hevosen maidosta valmistettu kefiirin kaltainen mieto alkoholijuoma. Hevosenmaidon suuresta sokeripitoisuusta johtuen kumississa on enemmän alkoholia (0,7-2,5%) kuin vastaavissa lehmänmaidosta valmistetuissa juomissa. Kumissia juodaan lähinnä Keski-Aasiassa. == Lähteet == Luokka:Käymisteitse valmistetut alkoholijuomat Luokka:Maitotuotteet
The Maryland Zoo

Maryland Zoo (entinen nimi Baltimore Zoo) on Baltimoren kaupungissa Yhdysvalloissa sijaitseva eläintarha, jossa on yli 2 000 eläintä. Siellä on muiden muassa jääkarhuja, kirahveja, tiikereitä ja lintuja. Eläintarha avattiin vuonna 1876, ja se on Yhdysvaltojen kolmanneksi vanhin eläintarha. Ennen 1990-luvulla tehtyjä peruskorjauksia se oli Yhdysvaltojen pienimpiä ja epäsiisteimpiä eläintarhoja. Talousvaikeuksien vuoksi eläintarhasta osa jouduttiin sulkemaan 2004 ja eläimiä siirrettiin lainaan muihin eläintarhoihin. Tarha on mukana monissa suojeluohjelmissa, kuten vuorigorillojen eläinlääketieteellisessä ohjelmassa. Siellä myös kuntoutetaan paikallisia lintuja, etenkin petolintuja ja valkopäämerikotkia. ==Aiheesta muualla== *Marylandin eläintarhan sivusto Luokka:Yhdysvaltain eläintarhat Luokka:Baltimoren rakennukset ja rakennelmat
All India Anna Dravida Munnetra Kazhagam

All India Anna Dravida Munnetra Kazhagam (lyhenne AIADMK, , ) on intialainen poliittinen puolue. Puolueen perusti vuonna 1972 tunnettu tamilielokuvien näyttelijä M. G. Ramachandran, joka oli eronnut toisesta tamilipuolueesta Dravida Munnetra Kazhagamista. Puoluetta johtanut M. G. Ramachandran kuoli vuonna 1987. Hänen jälkeensä puheenjohtajaksi nousi niin ikään näyttelijänä uransa aloittanut Jayalalithaa, joka pysyi vallassa kuolemaansa joulukuussa 2016 asti. Puolueella on valtapuolueen asema Tamil Nadun osavaltiossa sekä Puducherryn liittovaltion alueella, sillä puolueen perustat perustuvat pääasiassa tamiliväestön oikeuksien puolustamiseen. Vuoden 2014 Intian parlamenttivaaleissa AIADMK sai 36 paikkaa Intian parlamentin alahuoneeseen Lok Sabhaan. == Lähteet == == Aiheesta muualla == *Puolueen kotisivusto Luokka:Intian puolueet Luokka:Nationalistiset puolueet
Janata Dal (United)

Janata Dal (United) (hindiksi जनता दल) lyhenne JD, on intialainen puolue. Puolueen johtaja on Sharad Yadav. Puolue koottiin vuonna 2003 kun kaksi puoluetta Janata Dal ja Samta-puolue yhdistyivät yhdeksi puolueeksi . Puolueen ensimmäinen puheenjohtajaksi tuli entinen Intian puolustusministeri George Fernandes.. == Lähteet == Luokka:Intian puolueet
All India Trinamool Congress

All India Trinamool Congress (lyh. AITC; ) on intialainen poliittinen puolue, jonka puheenjohtaja on Mamata Banerjee. Vuoden 2019 parlamenttivaaleissa se sai 22 paikkaa parlamentin alahuoneeseen eli Lok Sabhaan, minka seurauksena siitä tuli neljänneksi suurin puolue yhdessä YSRC:n kanssa. Puolue sai alkunsa tammikuussa 1998, jolloin se erosi kongressipuolueesta ajautuessaan riitoihin suhtautumisessa marxilaiseen kommunistipuolueeseen, joka hallitsi Länsi- Bengalia. AITC kritisoi kongressipuolueen suhtautuvan kommunisteihin liian pehmeästi. Puolue saavutti suosiota Länsi-Bengalissa vastustamalla kommunistipuolueen tekemää maanhaltuunottoa, jota kommunistit perustelivat osavaltion teollistamisella. Vuonna 2011 puolue voitti Länsi-Bengalin osavaltiovaalit, jonka jälkeen Mamata Banerjeesta tuli Länsi-Bengalin pääministeri. AITC:n voitto päätti marxilaisen kommunistipuolueen vuodesta 1977 alkaen jatkuneen enemmistön osavaltioparlamentissa. Vuoden 2016 vaaleissa puolue voitti uudestaan, jonka jälkeen Banerjee valittiin toiselle kaudelle. Vuonna 2019 puolue poisti sanan Congress logostaan, vaalimainoksistaan ja muusta materiaalista perustellen sitä etäisyydellään kongressipuolueeseen. Puolueen virallisessa nimessä se kuitenkin säilyy. ==Vaalimenestys== ===Intian parlamenttivaaleissa=== Vuosi Edustajat Äänet Viite 1998 2,42 % Election Commission of India - Statistical Report on General Elections, 1998, s. 109 1999 2,57 % Election Commission of India - Statistical Report on General Elections, 1999, s. 100 2004 2,07 % Election Commission of India - Statistical Report on General Elections, 2004, s. 110 2009 ?% Election Commission of India - Performance of State Parties, 2009 2014 ?% Election Commission of India - Performance of State Parties, 2014 2019 ?% Election Commission of India - Trends and Results 2019 Lok Sabha ===Länsi-Bengalin osavaltiovaaleissa=== Vuosi Edustajat Äänet Viite 2001 30,66 % Election Commission of India - Statistical Report on General Elections, 2001, to the Legistlative Assembly of West Bengal 2006 26,64 % Election Commission of India - Statistical Report on General Elections, 2006, to the Legistlative Assembly of West Bengal 2011 38,93 % Election Commission of India - Statistical Report on General Elections, 2011, to the Legistlative Assembly of West Bengal 2016 44,91 % Election Commission of India - Statistical Report on General Elections, 2016, to the Legistlative Assembly of West Bengal - Performance of Political Parties ==Lähteet== ==Aiheesta muualla== Luokka:Intian puolueet
Asetus

Asetus on Suomen lakia täsmentävä tai täydentävä säädös, joka annetaan lain antaman asetuksenantovaltuutuksen nojalla. Tasavallan presidentti, valtioneuvosto tai ministeriö voivat antaa asetuksia eduskunnan säätämän lain perusteella. Valtioneuvoston asetukset ovat tavanomaisin säädösluokka. Ne valmistellaan kyseisen alan ministeriössä, ja käsitellään valtioneuvoston yleisistunnossa. Tarkempia säännöksiä antavat ministeriöt ministeriöitten asetuksin. Tasavallan presidentin asetus on erikoissäännöstyyppi, jota käytetään eräissä puolustusvoimiin, Rajavartiolaitokseen ja valtakunnan turvallisuuteen liittyvissä asioissa. Tällaiset asetukset valmistellaan ministeriössä ja säädetään presidentin esittelyssä. Asetukset tarkentavat lakia, mutta eivät muuta sen sisältöä. Perustuslaki rajoittaa lisäksi asetuksien alaa siten, että "yksilön oikeudet ja velvollisuudet" eivät saa jäädä asetuksen varaan: "lailla on kuitenkin säädettävä yksilön oikeuksien ja velvollisuuksien perusteista sekä asioista, jotka perustuslain mukaan muuten kuuluvat lain alaan." Lailla on toisinaan samanniminen asetus seuranaan. Esimerkiksi perusopetuslaki määrää oppiaineet, joita koulussa opetetaan, ja aineiden tuntimääristä säädetään valtioneuvoston asetuksella. Ennen vuotta 2000, vanhan hallitusmuodon ollessa voimassa, tasavallan presidentillä oli oikeus antaa asetuksia aiheista joista ei ollut olemassa lakia. Nyt tällaiset asetukset on pääosin muutettu eduskunnan säätämiksi laeiksi. == Euroopan unionin asetukset == Euroopan unionissa asetus poikkeaa direktiivistä ja päätöksestä siinä, että asetus on osoitettu kaikille. Asetuksia säätävät Eurooppa-neuvosto ja Euroopan parlamentti yhdessä tai Euroopan komissio yksin. Esimerkki EU:n asetuksesta on maataloustuotteiden nimiä suojaava asetus. ==Katso myös== *Direktiivi == Lähteet == == Aiheesta muualla == Luokka:Säädökset Luokka:Valtionhallinto Luokka:Seulonnan keskeiset artikkelit
All India Forward Bloc

All India Forward Bloc on intialainen nationalistinen vasemmistopuolue. Puolue syntyi vuonna 1939 Subhas Chandra Bosen perustamana Indian National Congress -puolueen sisäisten ristiriitojen seurauksena. AIFB:n nuorisojärjestö on All India Youth League. Vuoden 2004 parlamenttivaaleissa puolue sai 1 365 055 ääntä (0,2 %, 3 paikkaa). Luokka:Intian puolueet Luokka:Sosialistiset puolueet
Revolutionary Socialist Party

Revolutionary Socialist Party on intialainen kommunistinen puolue. Se on perustettu vuonna 1940. Puolueen pääsihteeri on K. Pankajakshan. Puolueen nuorisojärjestö on Revolutionary Youth Front. Puolue oli Keralan Left Democratic Front LDF-liittoutumassa Marxilaisen kommunistipuolueen (CPM) kanssa yli 30 vuoden ajan, mutta vuoden 2014 parlamenttivaalien alla se jätti LDF:n ja liittyi UDF:ään (United Democratic Front). == Lähteet == Luokka:Intian puolueet Luokka:Kommunistiset puolueet
Intian kommunistinen puolue

Intian kommunistinen puolue () on intialainen kommunistinen puolue. Puolue on perustettu eri näkemysten mukaan vuonna 1920 tai 1925. CPI:n virallisen näkemyksen mukaan puolue on syntynyt vuonna 1925. Puolueen toiminta oli kielletty brittien siirtomaavallan aikana vuoteen 1941 asti. Intian itsenäistymisen alkuvaiheissa 1940-luvun lopulla CPI johti useita aseellisia kapinoita paikallisia feodaalihallitsijoita vastaan, mm. Keralassa, Tripurassa ja Telanganassa. Kapinoiden kukistamisen jälkeen puolue kuitenkin hylkäsi aseellisen taistelun ja suuntautui parlamentaariseen toimintaan. Vuoden 1957 vaaleissa CPI nousi suurimmaksi oppositiopuolueeksi ja Keralan osavaltion johtoon. 1960-luvun alkupuolella puolue hajosi ja eronnut osapuoli muodosti CPI(M):n. Puolueen pääsihteeri on D. Raja. Puolue julkaisee englanninkielistä New Age-lehteä. Puolueen nuorisojärjestö on All India Youth Federation. ==Lähteet== ==Aiheesta muualla== * Intian kommunistisen puolueen verkkosivut Luokka:Intian puolueet Luokka:Kommunistiset puolueet
Intian kommunistinen puolue (marxilainen)

Intian kommunistinen puolue (marxilainen) () on intialainen kommunistinen puolue. Puolue on perustettu vuonna 1964 Intian kommunistisen puolueen () jakautumisen seurauksena. Puolue julkaisee kahta valtakunnallista viikkolehteä: "People's Democracy" (englanniksi) ja "Lok Lehar" (hindiksi). Osavaltiotasolla puolue julkaisee viittä päivälehteä bengalin, malayalamin, tamilin ja telugun kielillä sekä lukuisia pienempiä julkaisuja. CPI(M) synty liittyy Neuvostoliiton ja Kiinan kommunistipuolueiden välirikkoon 1950- ja 1960-lukujen vaihteessa, jolloin CPI:n johto pääosin tuki Neuvostoliittoa. Suuri osa CPI:n aktiiveista kuitenkin erkani ja muodosti CPI(M):n, joka alkuvuosinaan tukeutui Kiinan kommunistiseen puolueeseen. 1967 Naxalbarissa Länsi-Bengalissa syntyneen talonpoikaiskapinan jälkeen maolainen radikaalisiipi, naxaliitit, erkani kuitenkin puolueesta ja CPI(M):n suhteet Kiinaan viilenivät. ==Vaalimenestys Intian parlamenttivaaleissa== Vuosi Edustajat Äänet Viite 1967 4,28% Election Commission of India - Statistical Report on General Elections, 1967, s. 84 1971 5,12% Election Commission of India - Statistical Report on General Elections, 1971, s. 85 1977 4,29% Election Commission of India - Statistical Report on General Elections, 1977, s. 93 1980 6,24% Election Commission of India - Statistical Report on General Elections, 1980, s. 91 1984 5,87% Election Commission of India - Statistical Report on General Elections, 1984, s. 85 1989 6,55% Election Commission of India - Statistical Report on General Elections, 1989, s. 94 1991 6,16% Election Commission of India - Statistical Report on General Elections, 1991, s. 64 1996 6,12% Election Commission of India - Statistical Report on General Elections, 1996, s. 100 1998 5,16% Election Commission of India - Statistical Report on General Elections, 1998, s. 101 1999 5,40% Election Commission of India - Statistical Report on General Elections, 1999, s. 100 2004 5,66% Election Commission of India - Statistical Report on General Elections, 2004, s. 110 2009 3,10% Election Commission of India - Performance of National Parties 2009 2014 2,16% Election Commission of India - Performance of National Parties 2014 2019 ? Election Commission of India - General Election 2019 to Lok Sabha Trends and Results ==Lähteet== ==Aiheesta muualla== *CPI(M) Luokka:Intian puolueet Luokka:Kommunistiset puolueet
Länsi-Bengalin sosialistinen puolue

thumbLänsi-Bengalin sosialistinen puolue (West Bengal Socialist Party) on intialainen sosialistinen puolue. Puolueen johtaja on Kiranmoy Nanda. Luokka:Intian puolueet Luokka:Sosialistiset puolueet
Itsenäisyyspuolue (Marokko)

Itsenäisyyspuolue (, ) on marokkolainen monarkistinen ja nationalistinen puolue. Puolueen nuorisojärjestö on Jeunesse du Parti Istiqlal. Puolueen perusti kirjailija Allal El Fassi 1940-luvulla taistelemaan Ranskan siirtomaavaltaa vastaan. Puolue tavoittelee edelleen Espanjan Ceutan ja Melillan liittämistä Marokkoon. Vuoden 2002 parlamenttivaaleissa puolue sai 48 paikkaa. Vuoden 2007 vaaleissa puolue nousi suurimmaksi ja sen johtajasta Abbas El Fassista tuli pääministeri. Vuoden 2011 ennenaikaisissa vaaleissa puolue sai toiseksi eniten paikkoja. == Lähteet == == Aiheesta muualla == * Itsenäisyyspuolue Luokka:Marokon puolueet Luokka:Konservatiiviset puolueet
LD-MPT

Ligue Démocratique-Mouvement pour le Parti du Travail on senegalilainen sosialistinen puolue. Puolue on perustettu vuonna 1975. Puolueen pääsihteeri oli Abdoulaye Bathily. Puolueen nuoriojärjestö on Mouvement de Jeunesse Démocratique. Puolue osallistui vuoden 2001 parlamenttivaaleihin. Luokka:Senegalin puolueet Luokka:Sosialistiset puolueet
Itsenäisyys- ja työväenpuolue

Itsenäisyys- ja työväenpuolue () on senegalilainen kommunistinen puolue. Se perustettiin vuonna 1957. Puolueen pääsihteerinä toimii Amath Dansokho. Puolue julkaisee Daan Doole -lehteä. Puolueen nuorisojärjestö on nimeltään Union de la Jeunesse Démocratique Alboury Ndiaye. Vuoden 2001 parlamenttivaaleissa puolue sai 1 paikan. Luokka:Kommunistiset puolueet Luokka:Senegalin puolueet
Peggy Ashcroft

Peggy Ashcroft (22. joulukuuta 1907 – 14. kesäkuuta 1991) oli englantilainen näyttelijä. Hän esiintyi televisiossa ja elokuvissa viidenkymmenen vuoden ajan ja voitti 77-vuotiaana Oscarin parhaasta naissivuosasta elokuvassa Matka Intiaan (A Passage to India, 1984). E. M. Forsterin kirjaan perustuvan elokuvan ohjasi David Lean.Oscars 1984 FilmsiteDame Peggy Ashcroft, Acclaimed British Actress, Is Dead at 83; NY Times 1991 == Lähteet == == Aiheesta muualla == * * Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Oscar- palkinnon saajat Luokka:Golden Globe -palkinnon saajat Luokka:Vuonna 1907 syntyneet Luokka:Vuonna 1991 kuolleet
Delta Plan

Delta Plan voi viitata seuraaviin asioihin: * suomalainen linja-autovalmistaja * Deltawerkenin nimitys suunnitteluvaiheessa
Hopeoitu kuu

__NOTOC__ Hopeoitu kuu on Isto Hiltusen seitsemäs studioalbumi, joka julkaistiin 3. toukokuuta 2006. Levyltä julkaistiin singlenä Hiltusen oma sävellys ”Vain yhdessä me oomme vahvoja” huhtikuussa 2006. Albumi sai useita radiosoittomenestyksiä. Kappale ”Tuhkaan hautautui Pompeija” pääsi Radio Suomen Suosituimmat -listan sijalle 11, ja ”Jos elämä suo” oli yli kymmenen viikkoa Radio Suomen soittolistalla ja ”Vain yhdessä me oomme vahvoja” oli mm. Radio Top 20 -listalla sijalla 2. == Kappaleet == # # # # # # # # # # # # == Aiheesta muualla == * Hopeoitu kuu discogs.com -sivustolla Luokka:Vuoden 2006 albumit Luokka:Isto Hiltusen albumit
Askalankoski

Askalankoski on koskialue Paimionjoen alaosan varrella Paimion kaupungissa Varsinais-Suomessa. Askalankoski sijaitsee Paimionjokilaaksossa, joka on lounaisen viljelyseudun jokilaakso ja 156 hehtaarin Natura 2000 -alue, ja se muodostaa ydinosan Paimionjokilaakson valtakunnallisesti arvokkaasta maisema- alueesta. Jokilaakso on noin seitsemän kilometriä pitkä ja siihen kuuluu myös Koskienergia Oy:n omistama Askalan vesivoimalaitos eli Askalankoski. Paimionjoki oli ennen tunnettu meritaimen- ja lohijoki, kunnes vuonna 1936 Paimionjokilaaksoon valmistui Askalan voimalaitos, joka on alin kalojen nousueste. Askalankosken perinnemaisemaa on kunnostettu parinkymmenen vuoden ajan, esimerkiksi niittotalkoilla. Paimion seudun ympäristöyhdistys hoitaa Askalankosken kulttuuriympäristöä. Kosken rannalla sijaitseva sahanomistajan, sittemmin voimalanhoitajan talo on yhdistyksen hallussa. == Lähteet == Luokka:Paimion luonto Luokka:Paimionjoki Luokka:Suomen kosket
Professori Itikainen

Professori Itikainen on Ilmari Vainion luoma suomalainen sarjakuvahahmo, joka esiintyi lastenlehti Pääskysessä (Professori Itikaisen käynti Joulupukin luona n:o 12/1914, ks. kuva). Professori Itikaisen tutkimusretki (1911) oli ensimmäinen kotimainen sarjakuvakirja. Itikainen on pitkänhuiskea ja pitkäpartainen luonnontieteilijä, joka heiluttaa hyönteishaaviaan tilanteessa kuin tilanteessa ja kerää kasveja. Professorissa on piirteitä Ilmari Vainion isästä, kasvitieteilijä ja jäkälien tutkija tohtori Edvard August Vainiosta, joka keräsi jäkäliä kaikilta mantereilta. Seikkailutovereinaan professori Itikaisella oli kapteeni Pyöryläinen ja merimies Jukka Hyöryläinen. Joukko seikkailee Suomi-nimisellä laivalla tai lentokoneella. Matkat vievät maailman ympäri, ja joskus jopa Kuuhun asti. Seikkailut muistuttavat Hjalmar Löfvingin Olli Pirteän seikkailuja, joissa matkattiin Suomi-nimisellä ilmapallolaivalla. Suomessa julkaistiin syksyllä 1996 postimerkkivihko, joka esitteli suomalaisia sarjakuvasankareita - professori Itikainen oli mukana.Suomalaiset postimerkit 1990-1999 ==Lähteet== Professori Itikainen
Ukraine International Airlines

Ukraine International Airlines () eli UIA on Ukrainan johtava, yksityisomistuksessa oleva lentoyhtiö. Yhtiön kotikenttä on Kiovan Borispolin kansainvälinen lentoasema, josta se operoi rahtilentoja sekä matkustajaliikenteen kotimaan ja ulkomaan lentoja. Yhtiö on perustettu vuonna 1992. == Onnettomuudet == Ukraine International Airlines historian aikana on ollut vain yksi onnettomuus (lento 752), joka sattui 8. tammikuuta vuonna 2020 Iranissa. Syy onnettomuudelle oli erehdyksessä tehty alasampuminen, jonka Iranin Asevoimat myönsi 11. tammikuuta. ==Kohteet== Maa Kaupunki Lähde Armenia Jerevan Itävalta Salzburg Wien Azerbaidžan Baku Valko-Venäjä Minsk Belgia Bryssel Bulgaria Burgas Sofia https://www.routesonline.com/news/38/airlineroute/280613/ukraine- international-s19-european-network-expansion/ Varna Kanada Toronto Kiina Peking Sanya Kroatia Dubrovnik Pula Split Kypros Lárnaka Tšekki Praha Tanska Kööpenhamina Dominikaaninen tasavalta La Romana Egypti Kairo Hurghada Sharm el-Sheikh Suomi Helsinki Ranska Nizza Pariisi Georgia Batumi Tbilisi Saksa Berliini Düsseldorf Frankfurt München Kreikka Ateena Iraklion Thessaloniki Unkari Budapest Intia Delhi http://www.routesonline.com/news/38/airlineroute/274541/ukraine-international- adds-delhi-service-from-may-2018 Goa Iran Teheran Israel Tel Aviv Italia Bergamo Bologna Milano Rooma Venetsia Jordan Amman http://airlineroute.net/2014/11/27/ps-s15update2/ Kazakstan Almaty Astana Latvia Riika Liettua Kaunas Palanga Vilna Moldova Chișinău Montenegro Podgorica Tivat Marokko Agadir Alankomaat Amsterdam Puola Krakova Varsova Portugali Funchal Romania Bukarest Espanja Alicante Barcelona Madrid Palma de Mallorca Teneriffa Valencia Sri Lanka Colombo Ruotsi Tukholma Sveitsi Geneve Zürich Thaimaa Bangkok Tunisia Enfidha Turkki Ankara Antalya Bodrum Dalaman Istanbul İzmir Ukraina Chernivtsi Dnipro Ivano-Frankivsk Kiova Harkova H’erson Lviv Odessa Vinnytsja Zaporižžja Yhdistyneet arabiemiirikunnat Dubai Iso-Britannia Lontoo Yhdysvallat New York == Laivasto == Kuva:Ukraine Intl 733 UR-GBA.jpg|UIA:n Boeing 737-300. Kuva:Ukraine International - Boeing 737-400 - Tel Aviv Ben Gurion - UR-GAO-1262.jpg|Yhtiön Boeing 737-400 Tel Avivin kentällä Kuva:UR-GAW.VIE.jpg|Laivaston Boeing 737-500 Wienin lentokentällä. Kuva:Boeing 737-8HX, UR-PSA, Ukraine International Airlines (PS AUI).jpg| UIA:n Boeing 737-800 -sarjan lentokone. Yhtiön laivasto heinäkuussa 2021: Lentokone Määrä Tilauksia Boeing 737-800 13 — Boeing 737-900ER 4 — Boeing 767-300ER 2 — Boeing 777-200ER 1 — Embraer 190 5 — Embraer 195 2 — Yhteensä 27 0 Laivaston keski-ikä 13,8 vuotta (Heinäkuu 2021). ==Lähteet== ==Aiheesta muualla== *Ukraine International Airlines -yhtiön kotisivut Luokka:Ukrainalaiset lentoyhtiöt Luokka:Kansalliset lentoyhtiöt
Dornier Flugzeugwerke

Dornier Flugzeugwerke oli saksalainen lentokonetehdas, jonka Claude Dornier perusti Friedrichshafeniin vuonna 1914. 1960–1990-luvuilla se valmisti myös avaruusaluksia, joiden valmistus on jatkunut 2000-luvulla EADS-konsernissa. ==Alkuhistoria== Dornier, jonka alkuperäinen nimi oli Dornier Metallbau, nousi maailman johtavaksi lentoveneiden valmistajaksi 1920-luvulla. Tällöin yhtiö suunnitteli Dornier Wal- ja Do X -lentoveneet. Kokometalliset lentoveneet olivat sen perusliiketoimintaa toisen maailmansodan varusteluun asti. Yhtiö valmisti myös maakoneita, esimerkiksi Dornier Kometin ja Dornier Merkurin. Ne olivat muun muassa Lufthansan käytössä 1920- ja 1930-luvuilla. Dornier rakensi lentokoneensa 1920-luvulla ja 1930-luvun alussa ulkomailla, koska ensimmäisen maailmansodan jälkeen solmittu Versailles’n rauhansopimus kielsi lentokoneiden rakentamisen Saksassa. Dornierin koneita valmisti muun muassa CMASA ja Piaggio Italiassa, CASA Espanjassa, Kawasaki Heavy Industries Japanissa, Aviolanda Hollannissa ja Flug- und Fahrzeugwerke Altenrhein (FFA) Sveitsin Thalissa. Dornier tuli kuuluisaksi myös pommikoneistaan, joita olivat muun muassa Dornier Do 17 eli ”lentävä lyijykynä” ja sen seuraaja Do 217. Se oli alun perin matkustajakone, vaikka runko ei sopinutkaan hyvin matkustajien kuljetukseen. Dornier kehitti toisen maailmansodan nopeimman potkurikoneen, Dornier Do 335 -hävittäjän. == Toisen maailmansodan jälkeen == Sodan jälkeen Claude Dornier ja hänen yhtiönsä toimivat Espanjassa ja Sveitsissä. Dornier palasi Saksaan 1954, jolloin Saksan jälleenvarustautuminen alkoi. Dornier pyrki kehittämään STOL-lentokoneita kuten Dornier Do 27 ja Dornier Do 28. Vuonna 1974 valmistui Dassault Breguet Dornier Alpha Jet -harjoitushävittäjä, joita jotkut Nato-maat tilasivat käyttöönsä. Vuonna 1985 Daimler-Benz-yhtymä osti Dornierin. ==Loppu== Vuonna 1996 Dornierien osake-enemmistö myytiin yhdysvaltalaiselle Fairchild Aircraftille, jolloin syntyi Fairchild Dornier. Tämä yhtiö ajautui vararikkoon vuonna 2002. Konkurssipesää purkamaan perustettiin M7 Aerospace -niminen yhtiö. Dornierin satelliittiteollisuus oli jo ennen vararikkoa siirtynyt Daimler-Benz Aerospacen osaksi ja sitä kautta EADSille. == Dornierin lentokoneet == 1920-luvulla *Dornier Do J *Dornier Do Y *Dornier Y *Dornier P *Dornier Do X 1930-1945 *Dornier Do 10 *Dornier Do 11 *Dornier Do 12 *Dornier Do 13 *Dornier Do 14 *Dornier Do 15 *Dornier Do 16 *Dornier Do 17 *Dornier Do 18 *Dornier Do 19 *Dornier Do 22 *Dornier Do 23 *Dornier Do 24 *Dornier Do 26 *Dornier Do 29 *Dornier Do 212 *Dornier Do 214 *Dornier Do 215 *Dornier Do 216 *Dornier Do 217 *Dornier Do 247 *Dornier Do 317 *Dornier Do 335 *Dornier Do-X 1945-2002 *Dornier Do 25 *Dornier Do 27 *Dornier Do 28 *Dornier Do 31 *Dornier Do 32 *Dornier Do 128 *Dornier Do 228 *Dornier Do 231 *Dornier 328 *Dornier 328Jet *Dornier 528 *Dornier 728 *Dornier 928 *Dassault-Breguet/Dornier Alpha Jet ==Satelliitteja== * Cluster == Lähteet == ==Aiheesta muualla== * Dornier Medtech * Dornier 247 suunnitelma *
Brian Boru

Brian Boru (Brian Bórumha mac Cennétig) (941 – 23. huhtikuuta 1014) oli Irlannin ylikuningas (Ard-Rí) vuosina 1002–1014.Tieteen kuvalehti Historia 4/2014, s.38-43 Hänen valtakaudellaan Irlannissa taisteltiin viikinkejä vastaan sekä uudelleenrakennettiin tuhoutuneita kirjastoja ja luostareita. Boru sai surmansa Clontarfin taistelussa Dublinin lähistöllä vuonna 1014. Viikingit kuitenkin hävisivät taistelun ja menettivät samalla valta-asemansa Irlannista. == Lähteet == == Aiheesta muualla == Luokka:Kuninkaat Luokka:Irlannin historia Luokka:Vuonna 941 syntyneet Luokka:Vuonna 1014 kuolleet
Georgi Berijev

Georgi Mihailovitš Berijev () (13. helmikuuta 1903 Tiflis – 12. heinäkuuta 1979 Moskova) oli neuvostoliittolainen lentokoneinsinööri, tekniikan tohtori (1961) ja insinööripalvelun kenraalimajuri, joka tuli kuuluisaksi lentoveneistään. Hän valmistui vuonna 1923 Tiflisin rautatiekoulusta (nyk. Tbilisi) ja siirtyi Leningradin polytekniseen instituuttiin. Hän opiskeli laivanrakennusosastolla ja valmistui lentokoneinsinööriksi vuonna 1930. Tämän jälkeen hän toimi suunnittelutoimistossa yhdessä ranskalaisen P. E. Richardin kanssa. Hänestä tuli vuoden 1930 lopussa v.t. pääsuunnittelija keskussuunnittelutoimisto Menšinskiin. Hän johti lokakuusta 1934 vuoteen 1968 asti Merilentokoneiden keskussuunnittelutoimistoa Taganrogissa. Se sai hänen nimensä joulukuussa 1989. Berijev sai Neuvostoliiton valtionpalkinnon vuonna 1947 Berijev Be-6-koneesta ja vuonna 1968 Berijev Be-12-koneesta. Hän sai myös Lenin-palkinnon kahdesti. Beriejevin lentokoneita valmistaa vuonna 2006 venäläinen Berijev-yhtiö. ==Lähteet== ==Aiheesta muualla== * Berijev-yhtiön sivusto (englanti ja venäjä) * Berijev-yhtiö Taganrog-porttaalilla (englanti) Luokka:Neuvostoliittolaiset lentokonesuunnittelijat Luokka:Vuonna 1903 syntyneet Luokka:Vuonna 1979 kuolleet
Verulamium

Verulamium oli roomalaisten hallitseman Britannian provinssin kolmanneksi suurin kaupunki. Se sijaitsi nykyisen St Albansin kaupungin lounaispuolella Hertfordshiren kreivikunnassa. Kaupunki sijaitsi alueella, joka nykyään on puistoaluetta ja viljelysmaata, tosin osittain rakennettua. Ennen roomalaisaikaa kaupunki tunnettiin catuvellauniheimon pääkaupunkina nimeltä Verlamion (”asutus rämeellä”). Se on ensimmäisiä nimeltä tiedettyjä paikkoja Britanniassa ajalta ennen Rooman valtaa. Asutuksen rakennutti catuvellaunipäällikkö Tasciovanus Ver-joen varrelle. Roomalaiskaupungille annettiin municipium-oikeudet noin vuonna 50. Se tarkoitti, että kaikilla asukkailla oli kaikki Rooman valtakunnan kansalaisen oikeudet. Siitä kasvoi merkittävä kaupunki, vaikka Boudiccan ikeenijoukot hävittivät sitä vuonna 61. Nykyään kaupungista on jäljellä osa kaupunginmuuria, hypokausti ja teatteri. St Albansia perustettaessa käytettiin paljon materiaalia, jota saatiin Verulamiumista. == Lähteet == == Aiheesta muualla == Luokka:Britannian provinssin kaupungit Luokka:Hertfordshire
Werner Arber

Werner Arber (s. 3. kesäkuuta 1929 Gränichen, Aarau) on sveitsiläinen mikrobiologi. Hän teki luonnontieteisiin liittyvän diplomityön Zürichin teknillisessä korkeakoulussa (ETH Zürich) ja väitteli biologian tohtoriksi Geneven yliopistossa vuonna 1958. Myöhemmin hän oli molekyyligenetiikan professori Genevessä ja vieraileva professori Kalifornian yliopistossa. Vuodesta 1971 Arber oli Baselin yliopiston professori. Hän sai Daniel Nathansin ja Hamilton Smithin kanssa vuonna 1978 Nobelin lääketieteen palkinnon restriktioentsyymien löytämisestä. Heidän työnsä johti rekombinantti-DNA-teknologian (rDNA) kehittymiseen. Tällä teknologialla voidaan tuottaa hormonilääkkeitä soluviljelmissä, yleensä kolibakteerien avulla. Tyypillisiä tuotettavia lääkeaineita ovat insuliini, kasvuhormoni ja erilaiset rokotteet.Nobel lehdistötiedote Hän on ollut Paavillisen tiedeakatemian jäsen vuodesta 1981Biography Pontifical Academy of Sciences ja Academia Europæan jäsen vuodesta 1989.https://www.ae- info.org/ae/Member/Arber_Werner Vuonna 2011 hänet nimitettiin sen puheenjohtajaksi ensimmäisenä protestanttina.Vatican appoints Protestant as scientific body's head Breaking News 16.1.2011 == Lähteet == == Aiheesta muualla == * Biography The Nobel Foundation Luokka:Mikrobiologit Luokka:Sveitsiläiset biologit Luokka:Vuonna 1929 syntyneet Luokka:Elävät henkilöt Luokka:Nobelin fysiologian tai lääketieteen palkinnon saajat Luokka:Academia Europæan jäsenet
Mil

Mil () eli Mil Moskovan helikopteritehdas () on venäläinen helikoptereita suunnitteleva yritys. Nykyään Mil on osa valtionkorporaatio Rostehin holdingyhtiö Oboronpromin tytäryhtiön Russian Helicoptersin osa ja toimii erityisesti helikopterien suunnittelutoimistona konsernin toisen helikopterien suunnittelutoimiston (Kamov) tavoin. Pääosa Moskovan kopteritehtaan suunnittelemista Mil-koptereista valmistetaan Russian Helicoptersin muissa toimipisteissä. Mil Moskovan helikopteritehtaan kotipaikka on Moskovan alueen Ljubertsyn piirissä, käytännössä Ljubertsyn kaupunkiin kiinni kasvaneessa Tomilinon taajamassa. ==Historiaa== Mil Moskovan helikopteritehdas perustettiin Neuvostoliiton Ministerineuvoston päätöksellä 12.12.1947. Yhtiö on saanut nimensä pääsuunnittelijaltaan Mikhail Mililtä, joka johti helikoptereiden suunnittelua 1940-luvun jälkipuolelta kuolemaansa 1970 asti. Vuonna 2006 pääosa venäläisistä kopteritehtaista (Mil, Kamov ja Rostvertol sekä suuri joukko muita toimipisteitä) yhdistettiin holdingyhtiö Oboronpromin yhteyteen. ==Tehtaan helikopterit== *Mil Mi-1, NATO-koodi "Hare", valmistus alkoi 1948 *Mil Mi-2, "Hoplite", 1965 http://avia.russian.ee/vertigo/mi-2-r.html *Mil Mi-4, "Hound A", 1955 http://avia.russian.ee/vertigo/mi-4-r.html *Mil Mi-6, "Hook", 1957 http://avia.russian.ee/vertigo/mi-6-r.html *Mil Mi-8, "Hip C", 1968 http://avia.russian.ee/vertigo/mi-8-r.html *Mil Mi-9 *Mil Mi-10, http://avia.russian.ee/vertigo/mi-10-r.html *Mil Mi-10K, http://avia.russian.ee/vertigo/mi-10k-r.html *Mil Mi-12, http://avia.russian.ee/vertigo/mi-12-r.html *Mil Mi-14, http://avia.russian.ee/vertigo/mi-14-r.html *Mil Mi-17, http://avia.russian.ee/vertigo/mi-17-r.html *Mil Mi-18, http://avia.russian.ee/vertigo/mi-18-r.html *Mil Mi-20, http://avia.russian.ee/vertigo/mi-20-r.html *Mil Mi-22, http://avia.russian.ee/vertigo/mi-22-r.html *Mil Mi-24, "Hind", 1978 http://www.aviastar.org/helicopters_eng/mi-24.php *Mil Mi-26, "Halo", 1983 http://avia.russian.ee/vertigo/mi-26-r.html *Mil Mi-28, "Havoc", 1984 http://avia.russian.ee/vertigo/mi-28-r.html *Mil Mi-30, http://avia.russian.ee/vertigo/mi-30-r.html *Mil Mi-32, http://avia.russian.ee/vertigo/mi-32-r.html *Mil Mi-34, 1986 – kevyt helikopteri http://avia.russian.ee/vertigo/mi-34-r.html *Mil Mi-36, http://avia.russian.ee/vertigo/mi-36-r.html *Mil Mi-38, 2000 http://avia.russian.ee/vertigo/mi-38-r.html *Mil Mi-40, http://avia.russian.ee/vertigo/mi-40-r.html *Mil Mi-42, http://avia.russian.ee/vertigo/mi-42-r.html *Mil Mi-44, http://avia.russian.ee/vertigo/mi-44-r.html *Mil Mi-46, http://avia.russian.ee/vertigo/mi-46-r.html *Mil Mi-60, http://avia.russian.ee/vertigo/mi-60-r.html ==Lähteet== ==Aiheesta muualla== *Milin oma sivusto *Saksalaisen museon sivusto *Mil Ylen Elävässä arkistossa Luokka:Helikopterivalmistajat Mil Luokka:Rosteh
Kate Bosworth

Kate Bosworth (s. Catherine Anne Bosworth), 2. tammikuuta 1983 Los Angeles, Kalifornia) on yhdys­valtalainen näyttelijä. Hänet tunnetaan muun muassa rooleistaan elo­kuvissa Hevos­kuiskaaja (1998), Blue Crush – merten valtiaat (2002), Superman Returns (2006), 21 (2008), The Warrior’s Way (2010) ja Edelleen Alice (2014). == Ura == Bosworthilla on heterokromia eli eri­väriset silmät, hänen näytellessään se peitetään yleensä piilolinsseillä. == Yksityiselämä == Bosworth meni vuonna 2013 naimisiin ohjaaja Michael Polishin kanssa. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1998 Hevoskuiskaaja The Horse Whisperer Judith 2000 The Newcomers The Newcomers Courtney Docherty 2000 Titaanien taistelu Remember the Titans Emma Hoyt 2002 Blue Crush – merten valtiaat Blue Crush Anne Marie Chadwick 2002 The Rules of Attraction The Rules of Attraction Kelly 2003 Wonderland Murders Wonderland Dawn Schiller 2004 Tähtitreffit Win a Date with Tad Hamilton! Rosalee Futch 2004 Beyond the Sea Beyond the Sea Sandra Dee 2005 Bee Season Bee Season Chali 2006 Superman Returns Superman Returns Lois Lane 2007 The Girl in the Park The Girl in the Park Louise 2008 21 21 Jill Taylor 2010 The Warrior’s Way The Warrior’s Way Lynne 2011 Little Birds Little Birds Bonnie Muller 2011 Another Happy Day Another Happy Day Alice 2011 L!fe Happens L!fe Happens Deena 2011 Olkikoirat Straw Dogs Amy Sumner 2012 Black Rock Black Rock Sarah 2012 And While We Were Here And While We Were Here Jane Byrne 2013 Big Sur Big Sur Billie 2013 Movie 43 Movie 43 Arlene 2013 Homefront Homefront Cassie Bodine 2014 Edelleen Alice Still Alice Anna Howland-Jones 2015 Amnesiac Amnesiac Hilary 2015 Life on the Line Life on the Line Bailey Ginner 2015 90 Minutes in Heaven 90 Minutes in Heaven Eva Piper 2015 Heist Heist Sydney Silva 2016 Before I Wake Before I Wake Jessie Hobson 2018 The Domestics The Domestics Nina Monroe West 2019 The Devil Has a Name The Devil Has a Name Gigi Cutler 2020 Force of Nature Force of Nature Troy Barrett == Lähteet == == Aiheesta muualla == * Luokka:Yhdysvaltalaiset näyttelijät Luokka:Videopelien ääninäyttelijät Luokka:Vuonna 1983 syntyneet Luokka:Elävät henkilöt Luokka:Yhdysvaltalaiset lapsinäyttelijät
Veni vidi vici

Veni vidi vici tarkoittaa seuraavia: * Veni, vidi, vici, Julius Caesarin käyttämä lentävä lause. * Veni Vidi Vici, Imperio -yhtyeen vuonna 1995 julkaisema albumi.
Tommy Fogerty & The Blue Velvets

The Blue Velvets, myöhemmin Tommy Fogerty & The Blue Velvets oli vuonna 1959 perustettu yhdysvaltalainen yhtye. Vuonna 1964 yhtye vaihtoi nimeksen The Golliwogs ja vuonna 1967 Creedence Clearwater Revival, jonka nimisenä se saavutti suurta menestystä. ==Historia== The Blue Velvets sai alkunsa vuonna 1959, kun samaa Portolan yläastetta El Cerriton pikkukaupungissa käyneet 13-vuotias kitaristi John Fogerty, rumpali Doug Clifford ja pianisti Stu Cook ryhtyivät soittamaan yhdessä. The Blue Velvets soitti koulukonserteissa ja -tansseissa, markkinoilla ja muissa tilaisuuksissa instrumentaaliversioita aikansa hittikappaleista Duane Eddyn surffimusiikista Ray Charlesiin.Bordowitz 2007, s. 10–14. Kolmikko teki vuonna 1960 ensimmäisen levytyksensä, doo-wop- kappaleen nimeltä ”Beverly Angel”. Samana vuonna yhtyeen laulajaksi ja johtajaksi tuli John Fogertyn isoveli Tom Fogerty, ja syksyllä yhtye alkoi esiintyä pohjoisessa Kaliforniassa nimellä Tommy Fogerty and the Blue Velvets. Yhtye äänitti demoja ja yritti saada levytyssopimusta. Vuonna 1961 levy-yhtiö Orchestra julkaisi neljä Fogertyn veljesten tekemää kappaletta ja seuraavana vuonna vielä kaksi, mutta etenkin viimeisen singlen myynti jäi hyvin heikoksi.Bordowitz 2007, s. 16–19. John Fogerty, Clifford ja Cook valmistuivat lukiosta kesäkuussa 1963. He soittivat yhä yhdessä etenkin viikonloppuisin mutta eivät ajatelleet soittamista kokopäivätyönä. Clifford ja Cook alkoivat käydä San Josessa collegessa, ja John Fogerty toimi sessiomusiikkina ja teki sekalaisia töitä. Tom Fogerty oli jo perheellinen ja kävi töissä.Bordowitz 2007, s. 20. Jazz-levyjä tuottanut Fantasy Records kiinnostui vuonna 1963 Blue Velvetsin instrumentaalidemoista ja solmi heidän kanssaan levytyssopimuksen. Yhtyeen manageriksi tuli Max Weiss, joka suostutteli poikia lisäämään lauluäänet kappaleisiinsa. Samalla yhtye vaihtoi nimekseen lyhyeksi aikaa The Visions. Fantasy julkaisi yhtyeen ensimmäisen singlen marraskuussa 1964. Max Weiss vaihtoi singlelle yhtyeen nimeksi The Golliwogs, joka kuulosti hänen mielestään muodikkaan brittiläiseltä. Yhtye ei pitänyt nimestä mutta taipui managerinsa ja levy-yhtiön omistajan tahtoon.Bordowitz 2007, s. 21–25. Vuonna 1967 yhtye vaihtoi nimekseen Creedence Clearwater Revival.Bordowitz 2007, s. 40. ==Jäsenet== * John Fogerty, kitara, laulu * Tom Fogerty, kitara, laulu * Stu Cook, basso (aluksi piano) * Doug Clifford, rummut ==Diskografia== ===Singlet=== * Come on baby / Oh my love (lokakuu 1961) * Have you ever been lonely / Bonita (marraskuu 1961) * Now you're not mine / Yes you did (kesäkuu 1962) ===Albumit=== * Creedence Clearwater Revival: Box Set (2001) (Kuuden CD:n kokoelma, jossa ensimmäinen cd sisältää Tommy Fogerty & The Blue Velvets ja The Golliwogs nimillä tehtyjä kappaleita) ==Lähteet== * ===Viitteet=== Luokka:Yhdysvaltalaiset rockyhtyeet Luokka:1960-luvun rockyhtyeet ja -artistit
Marja-Liisa Löyttyjärvi

Marja-Liisa Löyttyjärvi (ent. Salminen, s. 24. huhtikuuta 1949 Helsinki) on suomalainen poliitikko, joka toimi kansanedustajana SKDL:n (1979-1986), Demokraattisen vaihtoehdon (1986-1990) ja Vasemmistoliiton (1990-1991) eduskuntaryhmissä. Löyttyjärvi oli myös Espoon kaupunginvaltuuston jäsen (1973-1988) ja kahdesti presidentin valitsijamies (1978 ja 1982). Löyttyjärvi syntyi pääluottamusmiehen ja kartografin perheeseen. Hän luki itsensä ylioppilaaksi Viherlaakson yhteiskoulusta ja diplomi-insinööriksi Teknillisestä korkeakoulusta. Löyttyjärvi kuului Suomen kommunistiseen puolueeseen ja sen taistolaiseen oppositioon. Opposition tultua erotetuksi Löyttyjärvi valittiin Suomen kommunistisen puolueen (yhtenäisyys) toiseksi varapuheenjohtajaksi (1987-1989). Naisjärjestöissä aktiivisesti toiminut Löyttyjärvi oli Suomen naisten demokraattisen liiton varapuheenjohtaja 1980-1986, ja liiton hajottua Naisten demokraattisen toimintakeskuksen puheenjohtaja 1987-1991\. Hän oli lisäksi Devan puheenjohtaja 1989-1990\. Löyttyjärvi valittiin osuusliike Elannon edustajistoon vuosiksi 1979-1991 SKDL:n ja Devan listoilta. Löyttyjärvi meni naimisiin insinööri Kari Salmisen kanssa 1974. He erosivat vuonna 1990. Löyttyjärvellä on neljä lasta, joista yksi on näyttelijä Kaisla Löyttyjärvi. == Lähteet == == Aiheesta muualla == * * Luokka:Demokraattisessa Vaihtoehdossa vaikuttaneet henkilöt Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Devan puheenjohtajat Luokka:Vasemmistoliiton poliitikot Luokka:Espoon kaupunginvaltuutetut Luokka:Uudenmaan vaalipiiri Luokka:Suomalaiset insinöörit Luokka:Vuonna 1949 syntyneet Luokka:Elävät henkilöt